Purentaelin

Purentaelin on ihmiskehon toiminnallinen yksikkö, jonka ensisijaisena tehtävänä on ruoan hienontaminen, voitelu ja kuljettaminen ruokatorveen.

Pureskelun lisäksi se osallistuu myös nielemiseen, hengittämiseen ja puhumiseen.
Purentaelin muodostuu siihen anatomisesti ja toiminnallisesti liittyvistä rakenteista. Sen
tärkeimmät rakenteet ovat leukanivelet, puremalihakset, ala- ja yläleuan luut, hampaisto
tukikudoksineen, suuret- ja pienet sylkirauhaset, huulten, poskien ja kielen lihakset sekä
purentaelintä ympäröivät pehmytkudokset. Purentaelimen verenkierrosta huolehtii oma
verisuonisto. Sen lihaksistoa hermottaa keskus- ja ääreishermosto. Edellä mainittujen
lihasten lisäksi pään, kaulan ja niskan alueen lihakset osallistuvat purentaelimen toimintoihin.

Purentaelin muodostaa siis hyvin monitahoisen anatomisfysiologisen kokonaisuuden, jonka
yhden osan vaurioituminen voi aiheuttaa koko purentaelimen toiminnan tasapainon häiriintymisen. Näin ollen toimintahäiriöiden syntymekanismien ymmärtäminen edellyttää
suhteellisen laajaa elimistön rakenteen ja toiminnan tuntemusta.

Lähteet 
 Purentaelimen fysiologia, M.Närhi & GJohansson s.7.
 A Textbook of Occlusion, Mohl, Zarb, Carlsson,, Rugh, Quintessence Publishing Co., Inc. 1988 s.17-18.
 Occlusion, Ash, Ramfjord, W.B. Saunders Company, 1995. s. 5-8.
 Evaluation, diagnosis and treatment of Occlusal Problems, Peter E. Dawson s.ll.

Suu
Purentafysiologia